Document ID: 32004R0533

Reference:
EUR-Lex - 32004R0533 - FI
Avis juridique important
|
32004R0533
Neuvoston asetus (EY) N:o 533/2004, annettu 22 päivänä maaliskuuta 2004, Eurooppa-kumppanuuksien solmimisesta osana vakautus- ja assosiaatioprosessia
Virallinen lehti nro L 086 , 24/03/2004 s. 0001 - 0002
Neuvoston asetus (EY) N:o 533/2004,annettu 22 päivänä maaliskuuta 2004,Eurooppa-kumppanuuksien solmimisesta osana vakautus- ja assosiaatioprosessiaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen, ja erityisesti sen 181 a artiklan 2 kohdan ensimmäisen virkkeen,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Feirassa 19 ja 20 päivänä kesäkuuta 2000 kokoontunut Eurooppa-neuvosto vahvisti, että sen tavoitteena on edelleen Länsi-Balkanin maiden mahdollisimman täydellinen yhdentyminen Euroopan poliittiseen ja taloudelliseen valtavirtaan, ja totesi, että kaikki asianomaiset maat ovat mahdollisia Euroopan unionin jäsenehdokkaita.(2) Euroopan unionin ja vakautus- ja assosiaatioprosessiin kuuluvien maiden valtion ja hallitusten päämiehet totesivat Zagrebissa 24 päivänä marraskuuta 2000 pitämänsä huippukokouksen julkilausumassa, että jäsenyysmahdollisuutta tarjotaan Kööpenhaminassa kesäkuussa 1993 kokoontuneen Eurooppa-neuvoston määrittelemien arviointiperusteiden täyttymisen ja etenkin alueellista yhteistyötä koskevien vakautus- ja assosiaatiosopimusten täytäntöönpanon edistymisen perusteella.(3) Thessalonikissa 19 ja 20 päivänä kesäkuuta 2003 kokoontunut Eurooppa-neuvosto toisti aikovansa tukea vakaasti, täysimääräisesti ja tehokkaasti Länsi-Balkanin maiden lähentymistä Eurooppaan ja vakuutti, että niistä tulee kiinteä osa Euroopan unionia heti, kun ne täyttävät asetetut arviointiperusteet. Se vahvisti neuvoston 16 päivänä kesäkuuta 2003 tekemät päätelmät, myös niiden liitteen, jonka otsikkona on "Länsi-Balkania koskeva Thessalonikin toimintasuunnitelma: kohti yhdentyvää Eurooppaa". Thessalonikin toimintasuunnitelmassa yksilöidään tapoja ja keinoja voimistaa vakautus- ja assosiaatioprosessia, mukaan lukien Eurooppa-kumppanuuksien laatiminen.(4) Euroopan unionin ja Länsi-Balkanin maiden Thessalonikissa 21 päivänä kesäkuuta 2003 pitämän huippukokouksen julkilausumassa Thessalonikin toimintasuunnitelmaa pidetään Euroopan unionin ja Länsi-Balkanin maiden yhteisenä suunnitelmana, jonka täytäntöönpanoon molemmat sitoutuvat. Syvennetty vakautus- ja assosiaatioprosessi muodostaa yleisen kehyksen Länsi-Balkanin maiden lähentymiselle Euroopan unioniin aina siihen liittymiseen asti.(5) Länsi-Balkanin maiden Eurooppa-kumppanuuksissa yksilöidään ensisijaiset toimet, joilla tuetaan pyrkimyksiä lähentyä Euroopan unionia ja joiden avulla edistystä voidaan arvioida. Niitä mukautetaan maakohtaisten erityistarpeiden ja valmiustason sekä vakautus- ja assosiaatioprosessin, alueellinen yhteistyö mukaan luettuna, erityispiirteiden mukaan. Eurooppa-kumppanuuksia valmisteltaessa käydään epävirallisia neuvotteluja asianomaisten maiden ja tarvittaessa laajemmin kansainvälisen yhteisön kanssa.(6) Eurooppa-kumppanuuksia, jotka päivitetään tarpeen mukaan, tarvitaan Länsi-Balkanin maiden auttamiseksi valmistautumaan jäsenyyteen johdonmukaisissa puitteissa ja laatimaan suunnitelmia, joihin sisältyy uudistusten aikataulut ja yksityiskohtaiset tiedot toimenpiteistä, joilla ne aikovat täyttää edellytykset yhdentyäkseen läheisemmin Euroopan unioniin.(7) Yhteisön tuessa olisi aiheellista keskittyä rahoitustuelle suuntaviivat tarjoavien Eurooppa-kumppanuuksien yhteydessä määriteltäviin haasteisiin, jotka muodostuvat ennalta määriteltyjen periaatteiden, ensisijaisten tavoitteiden ja ehtojen perusteella.(8) Vakautus- ja assosiaatioprosessiin liittyvää yhteisön tukea Länsi-Balkanin maille annetaan asianomaisista rahoitusvälineistä ja Albanialle, Bosnia ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta 5 päivänä joulukuuta 2000 annetun neuvoston asetuksen (EY) N:o 2666/2000(2) mukaisesti. Tämän vuoksi tällä asetuksella ei ole taloudellisia vaikutuksia.(9) Yhteisön tuen muodostavien rahoitusvarojen ohjelmasuunnittelun perustana olisi oltava Eurooppa-kumppanuuksien ensisijaiset tavoitteet, ja niistä olisi päätettävä asianomaisissa rahoitusvälineissä vahvistettujen menettelyjen mukaisesti.(10) Eurooppa-kumppanuuksien ensisijaisten tavoitteiden tarkistuksilla voi olla huomattavaa poliittista vaikutusta suhteisiin Länsi-Balkanin maihin. Tästä syystä neuvoston on aiheellista vahvistaa kuhunkin Eurooppa-kumppanuuteen sovellettavat periaatteet, ensisijaiset toimet ja ehdot.(11) Eurooppa-kumppanuuksien seuranta varmistetaan vakautus- ja assosiaatioprosessin mekanismien ja erityisesti vakautus- ja assosiaatioprosessin vuosikertomusten avulla,ON ANTANUT TÄMÄN ASETUKSEN:1 artiklaLaaditaan Eurooppa-kumppanuudet Albaniaa, Bosnia ja Hertsegovinaa, entistä Jugoslavian tasavaltaa Makedoniaa, Kroatiaa sekä Serbia ja Montenegroa Kosovo mukaan luettuna siten kuin Yhdistyneiden Kansakuntien turvallisuusneuvoston 10 päivänä kesäkuuta 1999 antamassa päätöslauselmassa 1244 määritellään, jäljempänä "kumppanit", varten. Eurooppa-kumppanuudet tarjoavat kehyksen ensisijaisille toimille, jotka perustuvat analyysiin kumppaneiden erilaisista olosuhteista ja joihin läheisemmän Euroopan unioniin yhdentymisen valmisteluissa on keskityttävä Eurooppa-neuvoston määrittelemien edellytysten mukaisesti, sekä edistymiselle vakautus- ja assosiaatioprosessin, vakautus- ja assosiaatiosopimukset mukaan luettuina, ja varsinkin alueellisen yhteistyön täytäntöönpanossa.2 artiklaNeuvosto päättää komission ehdotuksesta määräenemmistöllä Eurooppa-kumppanuuksiin sisällytettävistä periaatteista, ensisijaisista toimista ja ehdoista sekä niiden mahdollisista myöhemmistä mukautuksista.3 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 22 päivänä maaliskuuta 2004.Neuvoston puolestaPuheenjohtajaB. Cowen(1) Lausunto annettu 10. maaliskuuta 2004 (ei vielä julkaistu virallisessa lehdessä).(2) EYVL L 306, 7.12.2000, s. 1, asetus sellaisena kuin se on muutettuna asetuksella (EY) N:o 2415/2001 (EYVL L 327, 12.12.2001, s. 3).

Summary:
Länsi-Balkanin maiden kumppanuudet
Länsi-Balkanin maiden kumppanuudet
Osana Länsi-Balkanin maiden vakautus- ja assosiaatioprosessia Euroopan unioni on solminut kumppanuudet Albanian, Bosnia ja Hertsegovinan, entisen Jugoslavian tasavallan Makedonian sekä Serbia ja Montenegron kanssa, mukaan luettuna Kosovo sellaisena kuin se määritellään Yhdistyneiden Kansakuntien turvallisuusneuvoston päätöslauselmassa 1244. Eurooppa-kumppanuuksissa vahvistetaan ensisijaiset tavoitteet ja rahoituskehys, joiden avulla pyritään edistämään asianomaisten maiden ja koko alueen vakautta ja hyvinvointia sekä valmistamaan niitä läheisempään yhdentymiseen Euroopan unioniin, sillä kyseiset maat ovat mahdollisia Euroopan unionin jäsenehdokkaita. Kroatian kanssa on aloitettu liittymisneuvottelut, joten sen kanssa on tehty liittymiskumppanuussopimus.
ASIAKIRJA
Neuvoston asetus (EY) N:o 533/2004, annettu 22 päivänä maaliskuuta 2004, kumppanuuksien solmimisesta osana vakautus- ja assosiaatioprosessia [Muutossäädökset].
TIIVISTELMÄ
Euroopan unioni (EU) soveltaa Länsi-Balkanin maihin samaa lähestymistapaa kuin suhteissaan uusiin jäsenvaltioihin ja unioniin liittymässä oleviin maihin. Tässä tilanteessa syvennetty vakautus- ja assosiaatioprosessi muodostaa yleisen kehyksen Länsi-Balkanin maiden lähentymiselle Euroopan unioniin aina siihen saakka, kun ne yhdentyvät EU:hun.
Kumppanuudet on laadittu Albaniaa, Bosnia ja Hertsegovinaa, Montenegroa ja Serbiaa, mukaan luettuna Kosovo sellaisena kuin se määritellään Yhdistyneiden Kansakuntien turvallisuusneuvoston 10. kesäkuuta 1999 antamassa päätöslauselmassa 1244.
Koska Kroatian kanssa on aloitettu liittymisneuvottelut, siihen, kuten myös entisen Jugosvallan tasavaltaan Makedoniaan, sovelletaan liittymiskumppanuutta, jossa otetaan huomioon niiden erityisasema ehdokasmaina.
Kumppanuuksilla on tarkoitus tukea Länsi-Balkanin maita vakautus- ja assosiaatioprosessin toteuttamisessa ja liittymiselle asetettujen arviointiperusteiden (Kööpenhaminan arviointiperusteiden) täyttämisessä niiden unioniin liittymistä silmällä pitäen. Niissä esitetään johdonmukainen kehys tarvittaville uudistuksille sekä rahoitusta koskeva kehys. Asianomaiset maat puolestaan laativat toimintasuunnitelmia, joihin sisältyy aikataulu ja yksityiskohtaiset tiedot toimenpiteistä, joilla ne aikovat täyttää edellytykset yhdentyäkseen tiiviimmin Euroopan unioniin.
Eurooppa-kumppanuuksien mekanismi
Kumppanuudet tarjoavat kehyksen ensisijaisille toimille, jotka perustuvat analyysiin kumppaneiden erilaisista olosuhteista ja joihin läheisemmän Euroopan unioniin yhdentymisen valmisteluissa on keskityttävä Eurooppa-neuvoston määrittelemien edellytysten mukaisesti, sekä kehyksen edistymiselle vakautus- ja assosiaatioprosessin, vakautus- ja assosiaatiosopimukset mukaan luettuina, ja varsinkin alueellisen yhteistyön, täytäntöönpanossa.
Kumppanuuksia tarkistetaan säännöllisesti kunkin maan edistymisen perusteella ja samalla määritetään uusia ensisijaisia tavoitteita. Neuvosto päättää komission ehdotuksesta määräenemmistöllä Eurooppa-kumppanuuksiin sisällytettävistä periaatteista, ensisijaisista tavoitteista ja ehdoista sekä niiden mahdollisista myöhemmistä mukautuksista.
Näiden kumppanuuksien seuranta varmistetaan vakautus- ja assosiaatioprosessin mekanismien ja erityisesti vuosikertomusten avulla.
Rahoitustuki
Kumppanuuksiin sisältyy myös rahoitustukea koskeva kehys, jonka pääasiallisena tarkoituksena on varmistaa määriteltyjen ensisijaisten ja muiden tavoitteiden saavuttaminen.
Vakautus- ja assosiaatioprosessiin liittyvää yhteisön tukea Länsi-Balkanin maille annetaan asianmukaisista rahoitusvälineistä eli Cards -ohjelmasta ja myöhemmin liittymistä valmistelevasta tukivälineestä (IPA). Liittymistä valmistelevan tukivälineen on tarkoitus korvata kauden 2000-2006 Cards-ohjelma.
Taustaa
Feirassa kesäkuussa 2000 kokoontunut Eurooppa-neuvosto vahvisti, että Länsi-Balkanin maat ovat mahdollisia EU:n jäsenehdokkaita. Tämä tulevaisuudennäkymä edellyttää Kööpenhaminassa 1993 kokoontuneen Eurooppa-neuvoston määrittelemien poliittisten, taloudellisten ja institutionaalisten arviointiperusteiden täyttämistä (Euroopan unionista tehdyn sopimuksen 6 ja 49 artikla). Näin todettiin myös Euroopan unionin ja vakautus- ja assosiaatioprosessiin kuuluvien maiden Zagrebissa marraskuussa 2000 pitämän huippukokouksen julkilausumassa ja asia vahvistettiin toistamiseen Thessalonikissa (EN) kesäkuussa 2003 kokoontuneessa Eurooppa-neuvostossa.
Kesäkuussa 2003 vahvistetussa Thessalonikin toimintasuunnitelmassa yksilöidään tapoja ja keinoja voimistaa vakautus- ja assosiaatioprosessia erityisesti solmimalla kumppanuuksia.
Kroatia ja entinen Jugoslavian tasavalta Makedonia ovat EU:n ehdokasmaita. Tämä asema myönnettiin Kroatialle vuonna 2004 ja entiselle Jugoslavian tasavallalle Makedonialle vuonna 2005. Lisäksi jäsenvaltiot ovat aloittaneet liittymisneuvottelut Kroatian kanssa 3. lokakuuta 2005.
Viitteet
Asiakirja
Voimaantulo
Määräaika täytäntöönpanolle jäsenvaltioissa
Euroopan unionin virallinen lehti
Asetus (EY) N:o 533/2004
27.3.2004
-
EUVL L 86, 24.3.2004
Muutosasiakirjat
Voimaantulo
Määräaika täytäntöönpanolle jäsenvaltioissa
Euroopan unionin virallinen lehti
Asetus (EY) N:o 269/2006
20.2.2006
-
EUVL L 47, 17.2.2006
Asetus (EY) N:o 229/2008
18.3.2008
-
EUVL L 15.3.2008
Viimeisin päivitys 31.08.2011